
			IRAGARKIAK

			Beste iragarki ofizial batzuk

			OSASUN SAILA

			4763

			IRAGARKIA, Elgoibar farmazia-eskualdean (Gipuzkoa) farmazia-bulego bat eskualdatzeko proposamen bat dagoela jakinarazteko dena.

			Farmaziak eskualdatzeko jardunbidea finkatzen duen martxoaren 16ko 166/1999 Dekretuko 4. artikuluak xedatutakoaren ildotik, jakinarazten da Elgoibar farmazia-eskualdean (Gipuzkoa) dagoen farmazia baten % 100 eskualdatzeko proposamen bat dagoela.

			Eskuratzeko interesa duten botikariek honako leku hauetan lortu ahal izango dituzte espedienteko argibideak, farmaziari, prezioari eta eskualdatzeko gainerako xehetasunei buruzkoak:

			– Osasun Sailaren Arabako Lurralde Ordezkaritza, Olagibel kalea 38, Vitoria-Gasteiz.

			– Osasun Sailaren Gipuzkoako Lurralde Ordezkaritza, Antso Jakitunaren kalea 35, Donostia.

			– Osasun Sailaren Bizkaiko Lurralde Ordezkaritza, Errekalde zumarkalea 39, Bilbao.

			Farmazia eskuratzeko eskabideak aurkezteko epea bi hilabetekoa izango da, iragarki hau Euskal Herriko Agintaritzaren Aldizkarian argitaratzen den egunetik aurrera.

			Farmazia eskuratzeko eskabideei 274,81 euroko tasa ezarriko zaie.

			Vitoria-Gasteiz, 2026ko urriaren 29a.

			(Farmaziako zuzendariaren ordez, lanpostua hutsik dagoelako, Osasun Sailaren egitura organikoa eta funtzionala ezartzen duen urriaren 29ko 319/2024 Dekretuaren xedapen gehigarriko b) apartatuan xedatutakoaren arabera).

			Aseguramendu eta Kontratazio Sanitarioko zuzendaria,

			JAIME RUIZ DE EGUINO LANGARICA.

